open-index/open-wikipedia-markdown huggingface dataset:
Διονύσιος Ταβουλάρης

Ο **Διονύσιος Ταβουλάρης** (Ζάκυνθος, 1842 - Αθήνα, 1928) υπήρξε ένας από τους μεγαλύτερους Έλληνες ηθοποιούς και θιασάρχες, πρωτοπόρους του Αθηναϊκού θεάτρου, του 19ου αι.
## Βιογραφικά στοιχεία
Μεγάλωσε στη Ζάκυνθο όπου έκανε και τα πρώτα του θεατρικά βήματα όταν σε ηλικία μόλις 12 χρονών συμμετείχε σε μια παράσταση που δόθηκε στη πόλη, σαν μέλος ερασιτεχνικού θιάσου. Αργότερα το (1857) έκανε περιοδίες με μεγάλη επιτυχία, μαζί με τον αδερφό του Σπύρο στην Κωνσταντινούπολη, στη Ρουμανία και την Τουρκία. Στην Κωνσταντινούπολη (1862) θα συνεργαστεί και με το θίασο του Βασίλη Ανδρονόπουλου και θα γνωρίσει τη μετέπειτα σύζυγό του Σοφία, τότε σύζυγο του δικηγόρου Παναγιώτη Πανά. Αργότερα έδωσε παραστάσεις και πάλι με δικό του θίασο με τον Σπύρο Ταβουλάρη και τη σύζυγό του Σοφία. Το 1868 τον βρίσκει να ανεβάζει διάφορα έργα στην Ερμούπολη της  Σύρου που διέθετε τότε ένα από τα μεγαλύτερα θέατρα. Το 1889 γοητεύει το Αθηναϊκό κοινό μαζί τον Παντόπουλο στην δημοφιλέστατη «Τύχη της Μαρούλας» του Κορομηλά.
 
Όταν επιστρέφει και εγκαθίσταται πια μόνιμα στην Αθήνα συμμετέχει στο θίασο της  Νέας σκηνής του Χρηστομάνου και στο Βασιλικό Θέατρο (Ελλάδα) και συνεργάζεται με τους μεγαλύτερους ηθοποιούς της εποχής του. Απογοητευμένος από τη συνεργασία του με το Βασιλικό Θέατρο (Ελλάδα), μετανάστευσε το 1903 στην Αμερική όπου αποπειράθηκε ανεπιτυχώς να συστήσει θίασο.

Κόρη του ήταν η ηθοποιός Ελένη Φυρστ. Συνέγραψε τα απομνημονεύματά του, *Απομνημονεύματα της επαγγελματικής ημών Εθνικής Σκηνής* και μετέφρασε θεατρικά έργα από τα γαλλικά, τα ιταλικά και τα αγγλικά.

## Παραπομπές


Κατηγορία:Έλληνες ηθοποιοί θεάτρου
Θάνατοι το 1943

## Ιανουάριος

## Φεβρουαριος

## Μάρτιος

## Απρίλιος

## Μάιος

## Ιούνιος
*1 Ιουνίου - Λέσλι Χάουαρντ, 50, Βρετανός ηθοποιός.
*6 Ιουνίου - Παντελής Πουλιόπουλος, 43, Έλληνας γενικός γραμματέας του Κομμουνιστικού Κόμματος Ελλάδας 

## Ιούλιος

## Αύγουστος

## Σεπτέμβριος
*13 Σεπτεμβρίου - Ντέιβιντ Μπέικον, 29, Αμερικανός ηθοποιός.

## Οκτώβριος

*9 Οκτωβρίου - Πήτερ Ζέερμαν, 78, Ολλανδός φυσικός.

## Νοέμβριος
*13 Νοεμβρίου - Πάμελα Μπάρτον, 26, Βρετανίδα παίκτρια του γκολφ.

## Δεκέμβριος
*26 Δεκεμβρίου - Δημήτριος Γληνός , 61, Έλληνας παιδαγωγός, φιλόσοφος, πολιτικός και κοινωνιολόγος.

## Χωρίς γνωστή ημερομηνία
* Ιωάννης Περσάκης, 66, Έλληνας Ολυμπιονίκης του στίβου (1896, χάλκινο μετάλλιο στο άλμα εις τριπλούν).

Κατηγορία:1943
Πομπήιος Στράβων

Ο **Γναίος Πομπήιος Στράβων** (135-87 π.Χ.) ήταν Ρωμαίος στρατηγός και πολιτικός, ύπατος το 89 π.Χ. Προερχόταν από την αγροτική Ιταλική περιοχή του Πικένου, που βρίσκεται μεταξύ των Απεννίνων και της Αδριατικής. Ήταν ο πρώτος του οικογενειακού του κλάδου της Πομπηίας γενεάς που κατάφερε να γίνει Συγκλητικός, παρά την κατά της αγροτικής αριστοκρατίας προκατάληψη της Συγκλήτου. Το 88 τέλεσε θρίαμβο για τις νίκες του κατά τον Συμμαχικό Πόλεμο. Ήταν ο πατέρας του Μεγάλου Πομπήιου.

## Παραπομπές


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Θάνατοι το 1952

## Ιανουάριος

## Φεβρουάριος
*6 Φεβρουαρίου - Γεώργιος ΣΤ' του Ηνωμένου Βασιλείου.
*13 Φεβρουαρίου - Άλφρεντ Αϊνστάιν, 71, Γερμανο-Αμερικανός μουσικολόγος.
*19 Φεβρουαρίου - Κνουτ Χάμσουν, 92, Νορβηγός συγγραφέας.

## Μάρτιος

*4 Μαρτίου - Τσαρλς Σκοτ Σέρινγκτον, 94, Βρετανός επιστήμονας.
*9 Μαρτίου - Αλεξάνδρα Κολοντάι, 80, Ουκρανή κομμουνίστρια.
*27 Μαρτίου - Τογιόντα Κιιχίρο, 57, Ιάπωνας επιχειρηματίας και πρωτοπόρος της αυτοκινητοβιομηχανίας.
*30 Μαρτίου - Νίκος Μπελογιάννης, 37, Έλληνας κομμουνιστής.

## Απρίλιος

*21 Απριλίου - Λέσλι Μπανκς, 61, Βρετανός ηθοποιός.

## Μάιος

*15 Μαΐου - Άλμπερτ Μπάσερμανν, 84, Γερμανός ηθοποιός.
*21 Μαΐου - Τζον Γκάρφιλντ, 39, Αμερικανός ηθοποιός.

## Ιούνιος

*9 Ιουνίου - Άντολφ Μπους, Γερμανός βιολονίστας και συνθέτης.

## Ιούλιος
*26 Ιουλίου - Εβίτα Περόν.

## Αύγουστος

## Σεπτέμβριος
*27 Σεπτεμβρίου - Κώστας Γαβριηλίδης, Έλληνας πολιτικός της Αριστεράς (γ. 1897)

## Οκτώβριος

*23 Οκτωβρίου - Σούζαν Πήτερς, 31, Αμερικανίδα ηθοποιός.
*26 Οκτωβρίου - Χέτι ΜακΝτάνιελ, 57, Αφρο-Αμερικανίδα ηθοποιός.

## Νοέμβριος

## Δεκέμβριος

*28 Δεκεμβρίου - Φλέτσερ Χέντερσον, 55, Αφροαμερικανός μουσικός, πιανίστας, ενορχηστρωτής και συνθέτης της τζαζ.

## Χωρίς γνωστή ημερομηνία
*Νικόλαος Πετιμεζάς - Λαύρας, 70, στρατιωτικός και λογοτέχνης.
*Πέτρος Περσάκης, 73, Έλληνας Ολυμπιονίκης (1896, με ένα αργυρό μετάλλιο στο δίζυγο ομαδικό και ένα χάλκινο στους κρίκους) της γυμναστικής.

Κατηγορία:1952
Ιταλική Χερσόνησος

Η **Ιταλική Χερσόνησος**, επίσης γνωστή ως **Χερσόνησος των Απεννίνων**, είναι μία από τις μεγαλύτερες χερσονήσους της Ευρωπαϊκής ηπείρου, και βρίσκεται στο νότιο τμήμα της και εντός των εδαφών της Ιταλίας, όπως μαρτυρά και η ονομασία της. Είναι μια από τις τρεις μεγάλες χερσονήσους της νότιας Ευρώπης μαζί με τα Βαλκάνια και την Ιβηρική Χερσόνησο αλλά η μικρότερη εξ αυτών και βρίσκεται ανάμεσα των άλλων δύο. 

Εκτείνεται περίπου 1.000 χιλιόμετρα από την πεδιάδα του Πάδου στις νότιες απολήξεις των Άλπεων στον βορρά μέχρι την κεντρική Μεσόγειο Θάλασσα προς νότο και έχει συνολική έκταση 131.337 τετραγωνικά χιλιόμετρα. Βρέχεται εξ ολοκλήρου των τριών παράκτιων πλευρών τις από τη Μεσόγειο και συγκεκριμένα από τα εξής πελάγη της: Το Αδριατικό στα ανατολικά, το Ιόνιο στα νότια, το Τυρρηνικό στα δυτικά και το Λυγουρικό στα βορειοδυτικά. 

Ενδότερα της χερσονήσου υψώνονται τα Απέννινα όρη με υψηλότερη κορυφή την *Κόρνο Γκράντε* (που στα ελληνικά σημαίνει *Μεγαλο Κέρας*) με υψόμετρο 2.912 μέτρα που είναι και το υψηλότερο σημείο της χερσονήσου. Τα Απέννινα εκτείνονται ως οροσειρά σε όλο το τμήμα της σχηματίζοντας τη «ραχοκοκαλιά» της χερσονήσου και σε αυτά οφείλεται η μια από τις δύο ονομασίες της. 
 
Η χερσόνησος είναι πολύ γνωστή παγκοσμίως και για το ιδιαίτερο σχήμα της που θυμίζει μπότα. 

Τα κράτη που περιλαμβάνονται στη χερσόνησο ή και αντιθέτως που την αποτελούν είναι:
* η Ιταλία, 
* ο Άγιος Μαρίνος, που αποτελεί θύλακα της Ιταλίας στα βορειοδυτικά,
* το Βατικανό, που αποτελεί θύλακα της πρωτεύουσας του ιταλικού κράτους της Ρώμης και το μικρότερο επίσημο κράτος του κόσμου.

## Εξωτερικοί σύνδεσμοι
* 

Κατηγορία:Χερσόνησοι της Ιταλίας
Κατηγορία:Περιοχές της Ευρώπης
Πικηνόν

Το **Πικηνόν** ή η **Πικεντίνη** (λατ. *Picenum*) ήταν μία περιοχή της Αρχαίας Ρωμαϊκής Ιταλίας. Το Πικηνόν ήταν η πατρίδα φημισμένων ανδρών όπως ο Πομπήιος ο Μέγας και ο πατέρας του Πομπήιος Στράβων. Βρίσκεται στη σημερινή περιοχή των Μάρκε στη σύγχρονη Ιταλία.

Κατηγορία:Αρχαία Ρωμαϊκή γεωγραφία
Μηχανικό (Ελλάδα)

Το **Μηχανικό** (ΜΧ) είναι ένα από τα Όπλα του Ελληνικού Στρατού. Το Μηχανικό είναι *Όπλο Υποστήριξης Μάχης*. Κύριος ρόλος του μηχανικού στο θέατρο των επιχειρήσεων είναι η υποστήριξη των φιλίων δυνάμεων με την εκτέλεση έργων αρμοδιότητάς του, τα οποία διευκολύνουν τις κινήσεις και αυξάνουν τη μαχητική ικανότητα τους και αντίστροφα, παρεμποδίζουν τις κινήσεις του εχθρού και μειώνουν τη μαχητική ικανότητά του.

## Ρόλος
Σε περιόδους ειρήνης το Μηχανικό βοηθά τοπικούς φορείς στην εκτέλεση δυσχερών έργων, καθώς διαθέτει τον απαραίτητο τεχνικό εξοπλισμό. Είναι, επίσης, επιφορτισμένο με την εξουδετέρωση παλαιών ναρκών, εκρηκτικών μηχανισμών και βλημάτων, τα οποία ανευρίσκονται ως υπολείμματα παλαιότερων ενόπλων συρράξεων. Επιπλέον είναι ο κατασκευαστής σχεδόν όλων των στρατιωτικών εγκαταστάσεων (στρατοπέδων, σταθμών, αποθηκών, κ.τ.λ). Παλαιότερα στην μεταπολεμική Ελλάδα είχαν συγκροτηθεί οι «Μεικτές Ομάδες Μηχανημάτων Ανασυγκροτήσεως» (ΜΟΜΑ), οι οποίες με εξοπλισμό και τεχνικούς του Μηχανικού και τη συμμετοχή πολιτών κατασκεύαζαν δρόμους, γέφυρες και άλλα παρόμοια έργα υποδομής σε ολόκληρη την χώρα. Ορισμένες από τις γέφυρες αυτές (μεταλλικές τύπου Bailey) υπάρχουν ακόμη και σήμερα.

Σε καιρό πολέμου το Μηχανικό είναι επιφορτισμένο με τις εξής αποστολές:
* Οργάνωση εδάφους
* Κατασκευή έργων για διευκόλυνση των συγκοινωνιών
* Παραλλαγή/παραπλάνηση
* Στρώση/εκκαθάριση ναρκοπεδίων
* Κατασκευή πλωτών και σταθερών γεφυρών
* Καταστροφές ή παγιδεύσεις με χρήση εκρηκτικών υλών

## Έμβλημα
Έμβλημα του Μηχανικού στον Ελληνικό στρατό είναι ο Κριός, ο οποίος συμβολίζει την πολιορκητική και επιθετική μηχανή των αρχαίων Ελλήνων, την οποία χρησιμοποιούσαν για την παραβίαση οχυρωμένων θέσεων. Πάνω από τον κριό υπάρχει το επίγραμμα: ΑΜ' ΕΠΟΣ ΑΜ' ΕΡΓΟΝ (συγχρόνως με το λόγο και το έργο), πρέπει δηλαδή μόλις λαμβάνεται μια απόφαση να εκτελείται αμέσως.

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Ελληνικός Στρατός
Μιστί

Το **Μιστί**  (τουρκικά: *Konaklı*) είναι πρώην ελληνική κωμόπολη στην ιστορική περιοχή της Καππαδοκίας στη σημερινή Τουρκία, νότια της Καισάρειας, όπου στις αρχές του 20ού αιώνα κατοικούσαν, συνολικά, τετρακόσιες χριστιανικές οικογένειες, υπό την επιφάνεια του εδάφους.

Για το όνομα του κάποιοι λένε ότι το πήρε από τους μισθοφόρους του Μεγάλου Αλεξάνδρου, οι οποίοι κατά την κάθοδο τους προς τους Πέρσες λόγω των άσχημων συνθηκών διαβίωσης αποφάσισαν να εγκατασταθούν εκεί. Άλλοι υποστηρίζουν ότι το πήρε κατά τους Βυζαντινούς χρόνους από μισθοφόρους αγρότες-ακρίτες . Πολλοί πάλι υποστηρίζουν ότι το όνομα είναι γένους θηλυκού, δηλαδή *η Μυστή* και όχι Μιστί.

Σύμφωνα με το Δελτίο Κέντρου Μικρασιατικών Σπουδών "Μέλπω Μερλιέ" (έκδοσης του 1977), το Μιστί ανήκει σε μια από τις δυο μεγάλες περιφέρειες της Καππαδοκίας στην περιφέρεια της Νίγδης. Η άλλη περιφέρεια είναι της Καισαρείας. Υπολογίζεται ότι το Μιστί ήταν χωριό με πάνω από 3036 κατοίκους. Από το Μιστί δημιουργήθηκαν αλλά δυο χωριά: τα Δήλα, που διοικητικά ανήκαν στην περιφέρεια της Νεαπόλεως, και το Τσαρικλί, που ανήκε στην περιφέρεια της Νίγδης. Αργότερα, οι κάτοικοι του άφησαν τα υπόγεια σπίτια και ανέβηκαν στην επιφάνεια, χωρίς όμως να καταστρέψουν τις κατακόμβες. 

Στην κωμόπολη σώζονται μέχρι σήμερα οι εκκλησίες του Αγίου Βασιλείου (ανεγέρθη το 1844) και του Προφήτη Ηλία.

## Δείτε επίσης
* Καππαδοκική διάλεκτος

## Παραπομπές


## Πηγές
* 

## Εξωτερικοί σύνδεσμοι
* Πολιτιστικός Σύλλογος Νέου Αγιονερίου "ΜΙΣΤΙ"
* Καππαδόκες

Κατηγορία:Καππαδοκία
Κατηγορία:Αρχαίες πόλεις της Καππαδοκίας
Κατηγορία:Χωριά της Τουρκίας
Θάνατοι το 1937

## Ιανουάριος
*2 Ιανουαρίου - Ρος Αλεξάντερ, Αμερικανός ηθοποιός (29)

## Φεβρουάριος

*7 Φεβρουαρίου - Ελίχου Ρουτ, Αμερικανός δικηγόρος και πολιτικός (Νόμπελ Ειρήνης 1912) (91)

## Μάρτιος

*15 Μαρτίου - Χάουαρντ Φίλιπς Λάβκραφτ, Αμερικανός συγγραφέας (46)
*17 Μαρτίου - Όστεν Τσάμπερλεν, Βρετανός πολιτικός (73)

## Απρίλιος

## Μάιος

## Ιούνιος

*19 Ιουνίου - Τζέιμς Μάθιου Μπάρι, Σκωτσέζος μυθιστοριογράφος και δραματουργός (77)

## Ιούλιος

*20 Ιουλίου - Γκουλιέλμο Μαρκόνι, Ιταλός εφευρέτης (73)

## Αύγουστος

## Σεπτέμβριος

## Οκτώβριος

*19 Οκτωβρίου - Έρνεστ Ράδερφορντ, Νεοζηλανδός πυρηνικός φυσικός (54)

## Νοέμβριος

## Δεκέμβριος
*9 Δεκεμβρίου - Γκουστάφ Νταλέν, Σουηδός εφευρέτης και βιομήχανος (68)
*21 Δεκεμβρίου - Φρανκ Κέλογκ, Αμερικανός πολιτικός (80)
*22 Δεκεμβρίου - Τζέικ Κίλραιν, μπόξερ (78)

Κατηγορία:1937
Μηδέν (κόμικ)

right|Το εξώφυλλο του 0
Το 2002 κυκλοφόρησε σε αυτοέκδοση στη Θεσσαλονίκη ένα πολυσέλιδο φλιπ κόμικ σε συνεργασία του Γιώργου Τσούκη με τον Σταύρο Κιουτσιούκη, το **«0»** ή **«Μηδέν»**. Το εξώφυλλο του «0» παρωδεί το "9", το ένθετο με κόμικς της Ελευθεροτυπίας και δημιουργήθηκε κατά τη διάρκεια μηνών καθώς οι δημιουργοί έφτιαχναν περίπου 2 σελίδες συναντώμενοι κάθε Κυριακή σε καφέ της Θεσσαλονίκης. Το «0», είναι το μεγαλύτερο σε μέγεθος ελληνικό φλιπ κόμικ.

Κατηγορία:Κόμικς φανζίν
Αίδεση

Η **αίδεση** ήταν όρος του αρχαίου Αττικού Δικαίου.

Κατά το αρχαίο Αττικό Δίκαιο, στην αρχαία Αθήνα, όταν το Παλλάδιο δικαστήριο, που ήταν αρμόδιο για την εκδίκαση ακούσιων φόνων, επέβαλλε στον καταδικαζόμενο, ακούσιο φονέα, πρόσκαιρη εξορία, η διάρκεια αυτής ήταν μέχρι αυτός να τύχει της συγχώρησης των συγγενών του θύματος. Η συγχώρηση αυτή των συγγενών ονομαζόταν **αίδεση**.

Η αίδεση αποτελούσε δικαίωμα των συγγενών προς μετριασμό της ποινής και προ της λήξεως αυτής. Συνοδευόταν, με ορισμένες θρησκευτικές τελετές κατά τις οποίες καθαρίζονταν και εξαγνίζονταν ο φονεύς από του μιάσματος της αδίκου πράξεώς του. Η αίδεση δεν αποτελούσε δικαίωμα σε φόνους εκ προμελέτης. Στην Ελληνική μυθολογία αναφέρεται πλήθος περιπτώσεων εξορίας ακούσιων φονέων που έτυχαν στη συνέχεια του δικαιώματος της συγχώρησης - επιστροφής.

Σήμερα τέτοιος ή παρόμοιος όρος δεν προβλέπεται από το υφιστάμενο Ποινικό Δίκαιο, έχει όμως εφαρμοσθεί «άτυπα» σε πολιτικές υποθέσεις - διώξεις. Πάντως μια εκδήλωση «αίδεσης», έστω και άτυπης, συνεπικουρούμενη σε σχετική αίτηση καταδικασθέντος ίσως να ληφθεί ως λόγος μείωσης του υπολοίπου της ποινής του.

## Παραπομπές

Αιδεσ
Νέαρχος

Ο **Νέαρχος** υπήρξε ο επικεφαλής του στόλου του Μεγάλου Αλεξάνδρου κατά τη διάρκεια της εκστρατείας του στην Ασία. Το πλήρες όνομά του ήταν Νέαρχος Ανδροτίμου ο Κρης, λόγω της κρητικής του καταγωγής. Ήταν γιος του Ανδροτίμου (πιθανόν από τη Λατώ). Ο Βασιλιάς Φίλιππος Β΄ τον εξόρισε στην Αμφίπολη, καθώς ο ίδιος είχε πέσει στη δυσμένεια του. Αργότερα αποκαταστάθηκε από τον Αλέξανδρο  και ανέλαβε διοικητής της Λυκίας στη Μικρά Ασία.

## Εκστρατεία στην Ασία

Ο στόλος του Μεγάλου Αλεξάνδρου, στην αρχή της εκστρατείας του, περιλάμβανε 150 με 160 πολεμικά πλοία, κυρίως τριήρεις (από τις οποίες 29 ήταν Αθηναϊκές) και δεκάδες μεταγωγικά. Ξεκινώντας ο Νέαρχος από τον Υδάσπη ποταμό, έπλευσε στις ακτές του Περσικού κόλπου και έφτασε στις εκβολές του Ευφράτη ποταμού. Αποκομμένος ο στόλος, χωρίς τρόφιμα και χωρίς την υποστήριξη του στρατού, περνώντας από άγνωστα μέρη έφτασε και μετά από πολλές δυσκολίες κατόρθωσε να φτάσει στο Ευφράτη, χάρη της ικανότητας του Νέαρχου που με πραότητα, αποφασιστικότητα και θάρρος ξεπέρασε τα εμπόδια και τη δεισιδαιμονία των ναυτών του που διογκώθηκε λόγω του άγνωστου του εγχειρήματος. 

Η κάθοδος του Ινδού ποταμού από το στόλο του Μ. Αλεξάνδρου με το ναύαρχο Νέαρχο και το μεγάλο ταξίδι από τις εκβολές του Ινδού ποταμού μέχρι τον Περσικό Κόλπο αποτελούν μια απ' τις μεγαλύτερες εποποιίες του Αρχαιοελληνικού Ναυτικού. Σύντομα θα ακολουθήσουν η εξερεύνηση των ακτών της Αραβίας και της Κασπίας, ενώ η Ανατολική Μεσόγειος γίνεται ελληνική λίμνη προστατευμένη από τα καράβια των Πτολεμαίων και των Σελευκιδών. 

Με την επικράτηση των Μακεδόνων το εμπόριο και η ναυτιλία γνωρίζουν νέα άνθιση, όμως, λόγω της επέκτασης των Μακεδόνων, τα λιμάνια της Ασίας και της Αιγύπτου μεγαλώνουν σε βάρος του Πειραιά. Οι Μακεδόνες επεκτείνουν συνεχώς την επικράτειά τους και μεταφυτεύουν το ελληνικό στοιχείο μέχρι τις εσχατιές του τότε γνωστού κόσμου. Εξαιτίας αυτού η ελληνική γλώσσα και γραφή θα γίνουν διεθνείς.

Έπειτα από το θάνατο του Μεγάλου Αλέξανδρου, ο Νέαρχος παρέμεινε στην αρχηγία του στόλου, ωστόσο παρέδωσε την διοίκηση της Λυκίας στον Αντίγονο.

## Έργα
**Ο Παράπλους* - Στο έργο αυτό ο Νέαρχος κατέγραψε τις εμπειρίες του από την εκστρατεία στις Ινδίες και στη Μικρά Ασία.

## Παραπομπές


## Πηγές
*Νίκου Γ. Τζώρτζη, *Τα Οδωνυμικά της Ιεράπετρας*, Δήμος Ιεράπετρας, β΄ έκδοση, 2002.

## Εξωτερικές πηγές
* https://chilonas.com/2014/12/11/httpwp-mep1op6y-1lm-2/

Κατηγορία:Αρχαίοι Έλληνες στρατηγοί
Κατηγορία:Αρχαίοι Κρήτες
Κατηγορία:Αρχαία Αμφίπολις
Κατηγορία:Ιστορία του Μπαχρέιν
Κατηγορία:Γεωγράφοι του Μεγάλου Αλεξάνδρου
Κατηγορία:Ναύαρχοι του Μεγάλου Αλεξάνδρου
Θάνατοι το 1944

## Ιανουάριος

## Φεβρουάριος

*1 Φεβρουαρίου - Πιέ Μοντριάν, 71, Ολλανδός ζωγράφος.
*10 Φεβρουαρίου - Ευγένιος Αντωνιάδης, ελληνικής καταγωγής παρατηρησιακός αστρονόμος στον οποίο οφείλεται η σύγχρονη ονοματολογία του πλανήτη Άρη.

## Μάρτιος

## Απρίλιος

## Μάιος
*12 Μαΐου - Μαξ Μπραντ, 51, Αμερικανός συγγραφέας.
*23 Μαΐου - Τομ Κέρτις, 71, Αμερικανός χρυσός Ολυμπιονίκης του στίβου (στα 110 μ. με εμπόδια) το 1896.

## Ιούνιος
*18 Ιουνίου - Αθανάσιος Λευκαδίτης, 72, Έλληνας ιδρυτής του προσκοπισμού στην Ελλάδα.

## Ιούλιος

## Αύγουστος

## Σεπτέμβριος

*16 Σεπτεμβρίου - Γκούσταφ Μπάουερ, 74, Γερμανός σοσιαλδημοκράτης πολιτικός.

## Οκτώβριος

*23 Οκτωβρίου - Τσαρλς Γκλόουβερ Μπάρκλα, 67, Βρετανός φυσικός.)

## Νοέμβριος

*5 Νοεμβρίου - Αλεξίς Καρρέλ, 71, Γάλλος χειρουργός (Νόμπελ Ιατρικής 1912). 
*9 Νοεμβρίου - Φρανκ Μάρσαλ, 77,  Αμερικανός σκακιστής.

## Δεκέμβριος

*30 Δεκεμβρίου - Ρομέν Ρολάν, 78, Γάλλος συγγραφέας.
## Χωρίς γνωστή ημερομηνία
* Γκράντλεϊ Γκάουλντινγκ, 70, Βρετανός Ολυμπιονίκης του στίβου (ασημένιο μετάλλιο στα 110 μ.με εμπόδια) το 1896 (γενν. 23 Μαρτίου 1874).

Κατηγορία:1944
Μαραθώνας

thumb|χάρτης Μαραθώνα Ο **Μαραθώνας** είναι κωμόπολη της ανατολικής Αττικής και έδρα του ομώνυμου δήμου. Συνορεύει με το Γραμματικό, τη Νέα Μάκρη, τον Βαρνάβα, το Καπανδρίτι, τη Σταμάτα και τη Ροδόπολη. Είναι από τους πλέον ιστορικούς δήμους της Ελλάδας. Έγινε γνωστός από την ομώνυμη μάχη τον Σεπτέμβριο του 490 π.Χ. μεταξύ Αθηναίων (Πλαταιών) και Περσών. Πήρε την ονομασία του από τον τοπικό ήρωα Μάραθο. 
Αργότερα (στην αρχαιότητα) ιδρύθηκαν στην περιοχή και οι πόλεις Προβάλινθος, Οινόη και Τρικόρυθος οι οποίες μαζί με τον Μαραθώνα αποτέλεσαν την Τετράπολη της Αττικής. 
Από τον Μαραθώνα προέρχονται οι όροι Μαραθωνοδρόμος και Μαραθώνιος.

## Διοικητικές μεταβολές
Ο Μαραθώνας αποτέλεσε από την δημιουργία του ελληνικού κράτους έδρα οργανισμού τοπικής αυτοδιοίκησης. Το 1835 ορίστηκε έδρα του τότε διευρυμένου δήμου Μαραθώνος που περιλάμβανε στα όριά του τους οικισμούς Γραμματικό, Βαρνάβας, Κιούρκα (Αφίδνες), Σπατατζίκι (Πευκόφυτο), Ραπεντόσα (Ανατολή), Ξυλοκέριζα, Σταμάτα, Βελλιαντζίκι (Μικροχώρι), Αμυγδαλέζα, Μάζι (Πολυδένδρι), Γεροσακούλι,  Μπρέξιζα και Σπάτα. Μετά την κατάργηση του δήμου το 1912 ο Μαραθώνας αποτέλεσε έδρα της νεοσύστατης κοινότητας Μαραθώνα η οποία αρχικά διατηρούσε στα όριά της τους οικισμούς Σταμάτα, Διόνυσος, Καλέντζι, Αμυγδαλέζα, Μπέης, Ραπεντόσα, Ξυλοκέριζα, Πλεξίδα και Βρανάς. Η κοινότητα αναγνωρίστηκε σε δήμο το 1989 και διατηρήθηκε στην ίδια μορφή μέχρι τα τέλη του 2010. Με την εφαρμογή του σχεδίου Καλλικράτης ο Μαραθώνας ορίζεται ξανά έδρα του νέου διευρυμένου Δήμου Μαραθώνος.

### Κοινοτάρχες Μαραθώνα
*19??-19?? Τάκης Παπαστάμου (19??-1979)
*1978-1982: Λεωνίδας Χρυσίνας
*1982-1986: Αλέξανδρος Ζαγάρης
*1986 - 1990 Γιάννης Μπέκας

### Δήμαρχοι Μαραθώνα
*1990-1994  Γιάννης Μπέκας (1935 - 2015). Ο τελευταίος Κοινοτάρχης Μαραθώνα (1986-90) και ο πρώτος δήμαρχος του σύγχρονου δήμου.
* 1995-2002 Χρήστος Μπάρμπας (ο μοναδικός που επανεξελέγη)
* 2003-2006 Ευάγγελος Μέξης
* 2007-2010 Σπυρίδων Ζαγάρης
* 2011-2014 Ιορδάνης Λουίζος
* 2014-5/2019 Ηλίας Ψινάκης 
*5/2019-8/2019 Ιωάννης Ζαγάρης
*9/2019- Στέργιος Τσίρκας

## Χαρακτηριστικά
Παρά την γρήγορη αλλαγή των χαρακτηριστικών των γειτονικών του δήμων, ο Μαραθώνας διατηρεί ακόμα σε μεγάλο βαθμό την αρχική του μορφή. Λίγο πιο έξω από την πόλη εκτείνονται απέραντες αγροτικές εκτάσεις, ενώ οι Ολυμπιακοί Αγώνες άφησαν στην ανατολική πλευρά του δήμου ως παρακαταθήκη το κωπηλατοδρόμιο του Σχοινιά.

## Δείτε επίσης
* Μάχη του Μαραθώνα
* Αρχαιολογικό Μουσείο Μαραθώνα
*Κοινωφελής Επιχείρηση Δήμου Μαραθώνα
*Δημοτικό Θέατρο Μαραθώνα

## Παραπομπές


## Εξωτερικοί σύνδεσμοι

* 

Κατηγορία:Δήμοι και Κοινότητες της Αττικής
Κατηγορία:Κωμοπόλεις της Αττικής
Εκλογές

[μικρογραφία|Εκλογικό κέντρο κοντά στο [Κέιμπριτζ του Ηνωμένου Βασιλείου, 2005]]
Οι **εκλογές** είναι μια διαδικασία βάσει της οποίας ένας πληθυσμός επιλέγει έναν ή περισσότερους αντιπροσώπους του για να τον εκπροσωπήσει σε έναν θεσμό. Οι εκλογές αποτελούν το δημοκρατικότερο μέσο αντιπροσώπευσης και σύστασης αντιπροσωπευτικών σωμάτων σε κάθε είδους βαθμίδα κοινωνικής ομαδοποίησης. Συνήθως γίνεται λόγος για εκλογές σε *τοπικό* και *εθνικό* επίπεδο. Οι εκλογές διενεργούνται ανά τακτά χρονικά διαστήματα, τα οποία είναι προκαθορισμένα (οι εκλογές σε εθνικό επίπεδο επιδέχονται εξαιρέσεις, οι οποίες αποτυπώνονται περιοριστικά στο εκάστοτε ισχύον Σύνταγμα).

Οι εκλογές πραγματοποιούνται με τη ψηφοφορία η οποία αποτελεί αρμοδιότητα του *εκλογικού σώματος* που είναι το κατεξοχήν *ανώτατο όργανο* του κράτους. Με τις εκλογές πραγματώνεται άμεσα και δηλώνεται με τρόπο οριστικό η βούληση του εκλογικού σώματος σε δεδομένη στιγμή.

## Εκλογική Διαδικασία Εθνικών & Τοπικών Εκλογών
[μικρογραφία|Γυναίκες ψηφίζουν σε εκλογές στο [Μπανγκλαντές]]
Οι εθνικές και τοπικές εκλογές διενεργούνται σύμφωνα με τον ισχύοντα *[[Εκλογικός νόμος|εκλογικό νόμο]]* κάθε κράτους και ο οποίος αποτελεί *οργανικό* νόμο μη δυνάμενο να καταργηθεί χωρίς αντικατάστασή του από άλλον νεότερο. Ο εκλογικός νόμος καθορίζει τον τρόπο, τη διαδικασία και το διαχωρισμό της χώρας σε εκλογικές περιφέρειες. Μπορεί να έχει σε γενικές γραμμές είτε πλειοψηφική είτε αναλογική επίδραση κατά την κατανομή των εδρών.

Τα δύο συστήματα που υπάρχουν για την ανάδειξη των υποψηφίων είναι η *σταυροδοσία* και η *λίστα*. Στο πρώτο σύστημα εκλέγονται οι υποψήφιοι που θα συγκεντρώσουν το μεγαλύτερο αριθμό σταυρών, ενώ στο δεύτερο υπάρχει προκαθορισμένη σειρά εκλογής υποψηφίων.

## Βιβλιογραφία
*Κ. Χρυσόγονος: Συνταγματικό Δίκαιο, ΙΙ, Ειδικό Μέρος, Σάκκουλας, 2008, Αθήνα-Θεσσαλονίκη
*Κ. Μαυριάς: Συνταγματικό Δίκαιο, Αντ. Ν. Σάκκουλας, 2005, Αθήνα-Κομοτηνή
*Ε. Βενιζέλος: Μαθήματα Συνταγματικού Δικαίου, Β΄ έκδοση, Αντ. Ν. Σάκκουλας 2008, Αθήνα-Κομοτηνή

## Βλέπε επίσης
* Ημερολόγιο εκλογών στον κόσμο 2015
* Ημερολόγιο εκλογών στον κόσμο 2016

## Εξωτερικοί σύνδεσμοι
* Εκλογές 2019 Οδηγίες προς τους ψηφοφόρους


Κατηγορία:Θεωρία της απόφασης
Περσικός Κόλπος

thumb|325px|<div style='text-align: center;'>Χάρτης του Περσικού Κόλπου</div>
Ο **Περσικός κόλπος**, είναι μέγαλος ασιατικός κόλπος, που αποτελεί τη βορειοδυτική είσδυση της αραβικής θάλασσας του Ινδικού Ωκεανού γεωγράφοντας τις ακτές του δυτικού Ομάν, του Κατάρ, του Μπαχρέιν, με τις ανατολικές ακτές της Σαουδικής Αραβίας, των Αραβικών Εμιράτων, ελάχιστα του Ιράκ αφενός, και τις νοτιοδυτικές ακτές της Περσίας αφετέρου. Ο Περσικός Κόλπος ξεκινά από τα Στενά του Ορμούζ με εύρος 29 ναυτικά μίλια (από Ανατολάς προς Δυσμάς) προς τον Οσμανικό Κόλπο συνεχίζοντας την είσδυση επί 460 ν.μ. από ΝΑ προς ΒΔ μέχρι το Δέλτα του Σιάντ ελ-Άραμπ, με μέσο εύρος 120 ν.μ. περίπου. Η συνολική έκταση του Περσικού Κόλπου είναι 251 χιλιάδες τετραγωνικά χιλιόμετρα περίπου. Κατά την εποχή των παγετώνων μεγάλο μέρος του κόλπου ήταν πεδινή ξηρά.

## Ονοματολογία
Ο Περσικός Κόλπος ονομάστηκε «Αραβικός Κόλπος» επί εθνικιστικού καθεστώτος Νάσερ της Αιγύπτου, όρος που συνέχισε να προτιμάται από αραβικές χώρες της περιοχής. Ο δημοσιογράφος Ρόμπερτ Φισκ (παλαιότερα των *Times* και μετέπειτα του *Independent*) αναφέρει ότι αν σε κάποια δυτική εφημερίδα αναγραφόταν «Περσικός Κόλπος», τότε η Αίγυπτος και το Ντουμπάι απαγόρευαν την κυκλοφορία της. Αντίθετα, αν έγραφε «Αραβικός Κόλπος», απαγορευόταν η κυκλοφορία της εφημερίδας στο Ιράν. Έτσι πολλοί δημοσιογράφοι προτιμούσαν να γράφουν «Ο Κόλπος».

## Μορφολογία ακτών
Στον Περσικό Κόλπο οι μεν ανατολικές περσικές ακτές είναι υψηλές με μεγάλα παράκτια βάθη που διακόπτονται από κοιλάδες, ενώ αντίθετα οι δυτικές ακτές του Κόλπου (αραβικές) είναι πολύ χαμηλές (χθαμαλές) και αμμώδεις και σε μεγάλο βαθμό αραιοκατοικημένες. Οι βορειοδυτικές ακτές του Κόλπου βρίθουν από πολύ επικίνδυνους υφάλους. Γενικά λόγω των πολύ σφοδρών ανέμων και των καταιγίδων που σημειώνονται στην περιοχή ο Περσικός Κόλπος χαρακτηρίζεται «άξενος» από τους ναυτικούς. 

## Τοπικοί άνεμοι
Επικρατέστεροι άνεμοι του Περσικού Κόλπου είναι οι:

# Σ(ι)αμάλ, ο βόρειος άνεμος
# Σαρκοί (ή Κάους)
# Νασιοί
# Σουχαΐλι, ο νότιος άνεμος 
# Λαχεϊμάρ, που συνοδεύεται από τις φοβερότερες καταιγίδες του Κόλπου.

## Ασχολίες κατοίκων
Κυριότερες ασχολίες των παράκτιων κατοίκων του Περσικού Κόλπου, εκτός από την εξόρυξη πετρελαίου που κυριαρχεί, ιδιαίτερα στις δυτικές ακτές όπου και βρίσκονται εγκατεστημένοι μεγάλοι τερματικοί σταθμοί εξαγωγής πετρελαίου, είναι η αλιεία, η μαργαριτοκαλλιέργεια και αλιεία μαργαριταριών, και η συγκομιδή φοινίκων. Κατά τη τελευταία δεκαετία σημειώνεται μια αλματώδης τουριστική ανάπτυξη, ειδικά στις ακτές των Ηνωμένων Αραβικών Εμιράτων.

* Πολλοί κάτοικοι αυτών των κρατών αναφέρονται σε αυτόν τον Κόλπο με τον όρο «Αραβικός Κόλπος».

Ο Περσικός κόλπος ήταν στο επίκεντρο από τον οκταετή πόλεμο μεταξύ Ιράν και Ιράκ (1980-1988). Το 1991 βρέθηκε πάλι στο επίκεντρο έπειτα από την «Καταιγίδα της Ερήμου» των Αμερικανών στρατιωτών στο Κουβέιτ όπου τότε επικράτησε και ο όρος Πόλεμος του Κόλπου, προσδιορίζοντας τον πόλεμο των Αμερικανών εναντίον του Ιράκ το 1991.

## Παραπομπές

 


Κατηγορία:Γεωγραφία της Μέσης Ανατολής
Κατηγορία:Κόλποι
Κατηγορία:Ινδικός Ωκεανός
Κατηγορία:Κόλποι της Ασίας
Κατηγορία:Κόλποι του Ινδικού Ωκεανού
Κατηγορία:Αραβία
Ίλιον (αποσαφήνιση)

Η λέξη **Ίλιον** μπορεί να αναφέρεται στα παρακάτω:

*Ίλιον Αττικής - Δήμος στα δυτικά της Αθήνας, γνωστότερος με την παλαιά ονομασία του ως **Νέα Λιόσια**
*Ίλιον - όνομα με το οποίο είναι γνωστή η ομηρική Τροία
Arcana

Οι **Arcana** είναι ένα Σουηδικό συγκρότημα νεοκλασικής μουσικής που δημιουργήθηκε το 1993 και υπέγραψε στηn εταιρία Cold Meat Industry. Η κλασική σύνθεση της μπάντας αποτελείται από τον ιδρυτή Peter Bjargo και την τραγουδίστρια Ida Bengtsson. Συχνά κατά το μεγαλύτερο μέρος οργανική, το συγκρότημα αναφέρει τις επιρροές του από τη Μεσαιωνική μουσική και από τα πιο ρομαντικά θέματα του Μεσαίωνα.

## Δισκογραφία

## Διαθέσιμες ιστοσελίδες
* Official Arcana website 
* Official Erebus Odora website

Κατηγορία:Σουηδικά μουσικά συγκροτήματα
Κουρτ Σβίττερς

Ο **Κουρτ Σβίττερς** (πραγματικό όνομα *Herman Edward Karl Julius Switters*, 20 Ιουνίου 1887 - 8 Ιανουαρίου 1948) ήταν Γερμανός καλλιτέχνης. Το έργο του συνδέθηκε κυρίως με τα κινήματα του ντανταϊσμού και του  κονστρουκτιβισμού και εκδηλώθηκε σε διαφορετικά είδη τέχνης, στη ζωγραφική, στη γλυπτική, στην ποίηση και κυρίως στην τεχνική του κολάζ.  
 
## Βιογραφία
Γεννήθηκε το 1887 στο Αννόβερο, όπου την περίοδο 1908-1909 παρακολούθησε μαθήματα στη σχολή τεχνών *Kunstgewerbeschule*. Στη συνέχεια, συνέχισε τις σπουδές του στην Ακαδημία Τεχνών της Δρέσδης, μέχρι το 1914. Τα πρώτα του καλλιτεχνικά έργα ήταν εμπνευσμένα από τον κυβισμό και τον εξπρεσιονισμό. Το 1918, πραγματοποίησε τα πρώτα έργα κολάζ και την ίδια περίοδο ήρθε σε επαφή με το ντανταϊστικό κινημα. Η γνωριμία του με τον Ζαν Αρπ υπήρξε καθοριστική, καθώς υπό την επίδρασή του εγκατέλειψε τα καθιερωμένα ακαδημαϊκά αισθητικά πρότυπα. Ο ίδιος εισήγαγε τον όρο *Merz*, προκειμένου να περιγράψει το σύνολο του καλλιτεχνικού του έργου, το οποίο αν και υπήρξε εν γένει συγγενικό με το ντανταϊστικό κίνημα, διατήρησε παράλληλα κάποια απόσταση από αυτό. Αποτέλεσε μέλος της ντανταϊστικής ομάδας του Βερολίνου, ωστόσο μετά από διαφωνίες, εγκατέλειψε και εγκαταστάθηκε στο Αννόβερο. Ιδιαίτερη συνεισφορά είχε στην αφηρημένη ηχητική ποίηση των ντανταϊστών και ειδικότερα με το ποίημα *Ursonate*.     
 
Από το 1923 και για συνολικά εννέα χρόνια υπήρξε ο εκδότης του περιοδικού *Merz*. Τον ίδιο χρόνο, ξεκίνησε την κατασκευή του έργου που αναφέρεται ως *Merzbau*, ένα κολάζ σε τρεις διαστάσεις, με κάθε είδους αντικείμενα που συνέλεγε ο ίδιος - μεταξύ αυτών και προσωπικά αντικείμενα συναισθηματικής αξίας - και τα οποία σχημάτιζαν σταδιακά ένα είδος *κτίσματος*. Αυτό αποτέλεσε το έργο ζωής του Σβίττερς, που βρισκόταν διαρκώς υπό εξέλιξη και το οποίο δημιούργησε από την αρχή τρεις φορές, αρχικά στο Αννόβερο, όπου καταστράφηκε στο Β' Παγκόσμιο πόλεμο κατά τη διάρκεια αεροπορικής επιδρομής, αργότερα στη Νορβηγία όπου κάηκε το 1951 και τέλος στην Αγγλία, το μοναδικό *Merzbau* (γνωστό και ως *Merzbarn*) που διασώθηκε.     
 
Τον Ιανουάριο του 1937, εγκατέλειψε τη Γερμανία και εγκαταστάθηκε στη Νορβηγία. Το καλοκαίρι του ίδιου έτους, φιλοξενήθηκαν έργα του στην έκθεση *Παρακμιακής Τέχνης* (*Entartete Kunst*) που διοργάνωσε το ναζιστικό καθεστώς της Γερμανίας στο Μόναχο. Τρία χρόνια αργότερα, εξαιτίας της εισβολής των ναζιστικών δυνάμεων στη Νορβηγία, αναγκάστηκε εκ νέου να μετεγκατασταθεί, αυτή τη φορά με προορισμό την Αγγλία. Μέχρι το 1945, έζησε στο Λονδίνο και αργότερα στο Άμπλσαϊντ, όπου με χρηματοδότηση από το Μουσείο Μοντέρνας Τέχνης ξεκίνησε τη δημιουργία του *Merzbarn*. Πέθανε τον Ιανουάριο του 1948, αφήνοντας το έργο του ημιτελές.

## Παραπομπές


## Βιβλιογραφία
*Gwendolen Webster, *Kurt Merz Schwitters, a Biographical Study*, University of Wales Press 1997, ISBN 0-7083-1438-4
 
## Εξωτερικοί σύνδεσμοι
*Ιστοσελίδα για τον Σβίττερς  
*Κατάλογος έργων του Σβίττερς  
*Κολάζ και άλλα έργα του Σβίττερς 
*Έργα του Σβίττερς στο Μουσείο Μοντέρνας Τέχνης 
*''Merzbau'' 
*Βιογραφία από το Μουσείο Guggenheim 
*Απαγγελία του ''Ursonate''

Κατηγορία:Γερμανοί καλλιτέχνες
Κατηγορία:Ντανταϊσμός
Αδράστεια

Η **Αδράστεια** ήταν δευτερεύουσα θεά, κόρη του Δία και της Ανάγκης ή, σύμφωνα με άλλη εκδοχή, του Δία και της Νύχτας. Ήταν η θεά (προσωποποίηση) του ανθρώπινου ενστίκτου της εκδίκησης. Ίσως, όμως, και να πρόκειται περί επιθέτου που είχε δοθεί στην, επίσης δευτερεύουσα, θεά Νέμεση εξ αφορμής του γεγονότος ότι ο Βασιλιάς του Άργους, Άδραστος ή ακόμα ο φέρων το ίδιο όνομα υιός του Βασιλέως Μίδα της Φρυγίας, ανήγειρε παρά τον Αίσηπο ποταμό, πλησίον της Τροίας, ναό προς τιμή της, προκειμένου να την εξευμενίσει.

Σημειώνεται ακόμη πως αν δεν γίνει παραδεκτή η εκδοχή ότι και οι δύο αυτοί Άδραστοι είναι το αυτό πρόσωπο, τότε ο παρά την Τροία αυτός ναός οικοδομήθηκε από τον υιό τoυ Μίδα, που κατά την αρχαία παράδοση είχε ακουσίως φονεύσει τον αδελφό του και εν συνεχεία, επίσης ακουσίως, τον Άτυ, τον υιό του βασιλέως Κροίσου που τον είχε φιλοξενήσει.

Οι αρχαίοι είχαν πολλά ρητά που έδειχναν τον εκδικητικό χαρακτήρα της Αδράστειας. Η φράση *«Αδράστεια νέμεσις»* λεγόταν για όσους προηγουμένως ενώ ήταν ευτυχισμένοι, δυστύχησαν στη συνέχεια λόγω θείας δίκης. Άλλα ρητά ήταν τα *«σύν Αδραστεία»* (δηλαδή, δίκη) και *«οφθαλμός Αδράστειας»*. Η φράση *«Προσκυνώ Αδράστειαν»* θεωρείτο ως προφυλακτική από τη βασκανία.

## Βιβλιογραφία
* *Εγκυκλοπαιδικό λεξικό Ελευθερουδάκη*, Αθήνα 1927

Κατηγορία:Θεότητες της ελληνικής μυθολογίας
Κατηγορία:Αρχαίες θρησκευτικές επικλήσεις
Θάνατοι το 1948

## Ιανουάριος

*8 Ιανουαρίου - Κουρτ Σβίττερς, Γερμανός καλλιτέχνης (60)
*30 Ιανουαρίου - Μαχάτμα Γκάντι, Ινδός πολιτικός (79)

## Φεβρουάριος

## Μάρτιος

## Απρίλιος

## Μάιος

## Ιούνιος

## Ιούλιος

*11 Ιουλίου - Κινγκ Μπάγκοτ, Αμερικανός ηθοποιός και σκηνοθέτης (68)
11.07.1948 - Στάθης Οικονόμου, Έλληνας πολίτης, το μεγαλύτερο βρέφος που γεννήθηκε στο μαιευτήριο της Έλενας με βάρος 6,8 κιλά!

## Αύγουστος

## Σεπτέμβριος

## Οκτώβριος

## Νοέμβριος

## Δεκέμβριος

Κατηγορία:1948
Αβραάμ Αμπουλάφια

Ο **Αβραάμ Αμπουλάφια** (*Abraham Abulafia*, 1240 - 1291) ήταν Ισπανός φιλόσοφος. Έγραψε πολλά προφητικά και καβαλιστικά βιβλία από τα οποία έχουν εκδοθεί μερικά αποσπάσματα.

## Βίος
Γεννήθηκε το 1240 στη Σαραγόσα της Ισπανίας. Αφού σπούδασε τη Βίβλο και το Ταλμούδ στη συνέχεια επιδόθηκε στη σπουδή της εβραιολογίας, της μεταφυσικής και της Καμπάλα χωρίς να παραλείψει την ιατρική τη φυσική αλλά και τη ρητορική. Ανέγνωσε τα φιλοσοφικά συγγράμματα του διάσημου Εβραίου σοφού Μαϊμονίδη (Ραββί Μωϋσής - Μπεν Μαϊμούν), διάφορα καβαλιστικά συγγράμματα καθώς ακόμη και έργα του Πλάτωνα και Αριστοτέλη.

Πολύ νέος επιχείρησε ταξίδι στη Παλαιστίνη με σκοπό να εισέλθει στην Ασία, πλην όμως εξ αποτυχίας επέστρεψε στην Ισπανία αφού παρέμεινε επί μακρόν στην Ελλάδα και στην Ιταλία. Μετά την επιστροφή του, ο ίδιος ομολογούσε πως έβλεπε οράματα, ενώ φαντάστηκε τον εαυτόν του Προφήτη ακόμη και Μεσσία, που είχε εκλεγεί από τον Θεό και άρχισε περιπλανώμενος να κηρύσσει νέα διδασκαλία στους συμπατριώτες του, τους Εβραίους. Το 1280, αποπειράθηκε να προσηλυτίσει στις ιδέες του τον Πάπα, γεγονός που οδήγησε στη σύλληψή του και την καταδίκη του εις θάνατο, ωστόσο τελικά αφέθηκε ελεύθερος. Τα επόμενα χρόνια επισκέφτηκε τη Σικελία, όπου εμφανίστηκε ως Μεσσίας, ωστόσο οι ισχυρισμοί του καταδικάστηκαν επισήμως έπειτα από επιστολή του ραβίνου Solomon ben Adret.

Τα επόμενα χρόνια (1285-1288), ο Αμπουλάφια ολοκλήρωσε τη συγγραφή του *Sefer ha- ot* (*Το Βιβλίο του Οιωνού*) στο νησί Κομίνο, κοντά στη Μάλτα, ενώ το 1291 έγραψε το τελευταίο του έργο, με τίτλο *Imre Shefer* (*Λέξεις της Ομορφιάς*). Δεν υπάρχουν πληροφορίες για τα τελευταία χρόνια της ζωής του, για αυτό και είναι άγνωστος ο χρόνος του θανάτου του.

## Παραπομπές


## Εξωτερικοί σύνδεσμοι
*JewishEncyclopedia.com

Κατηγορία:Εβραίοι συγγραφείς
Κατηγορία:Ισπανοί συγγραφείς
Κατηγορία:Εβραίοι φιλόσοφοι
Κατηγορία:Ισπανοί φιλόσοφοι
Κατηγορία:Ισπανοεβραίοι
Ανδρόνικος Πάικος

Ο **Ανδρόνικος Πάικος** ( 1796 ή 1799 - 1879 ) ήταν Μακεδόνας αγωνιστής της Επανάστασης του 1821, καθηγητής πανεπιστημίου, πολιτικός, πληρεξούσιος σε δυο εθνοσυνελεύσεις και υπουργός σε τρεις κυβερνήσεις.

## Βιογραφία
Γεννήθηκε το 1796 ή το 1799 στη Θεσσαλονίκη και ήταν γόνος εύπορης οικογένειας. Η έκρηξη της Επανάστασης τον βρήκε στην Πάδουα της γειτονικής Ιταλίας όπου σπούδαζε νομικά. Παρόλα αυτά, συγκέντρωσε όσα χρήματα μπόρεσε, προμηθεύτηκε όπλα και πολεμοφόδια και αφού ναύλωσε ένα ιστιοφόρο, κατέπλευσε στην Καλαμάτα το Νοέμβριο του 1821 και εντάχθηκε στο σώμα του Δημήτριου Υψηλάντη λαμβάνοντας, τα επόμενα χρόνια, μέρος σε πολλές μάχες σε ολόκληρη την Πελοπόννησο και κατορθώνοντας να προαχθεί μέχρι το βαθμό του λοχαγού. Μετά την άφιξη του Ιωάννη Καποδίστρια αποφάσισε να ολοκληρώσει τις σπουδές του στην Ευρώπη.

Εκλέχθηκε πληρεξούσιος στην Ε' Εθνοσυνέλευση του 1832. Στην Ελλάδα επανήλθε το έτος 1833 και κατάφερε να αποκτήσει την εμπιστοσύνη και την εκτίμηση του βασιλιά Όθωνα. Πέτυχε επανειλημμένα να καταλάβει τα αξιώματα του υπουργού:  Κυβέρνηση Ιγνάτιου φον Ρούντχαρτ 1837 υπουργός επί της Δικαιοσύνης, Κυβέρνηση Όθωνος 1837 επί της Δικαιοσύνης και των Εξωτερικών. Επί βασιλείας Όθωνα διετέλεσε επίσης εισαγγελέας του Αρείου Πάγου. Παράλληλα, κατέβαλε σημαντικές προσπάθειες για τη δημιουργία και ανάπτυξη του δικαστικού κλάδου στην Ελλάδα.

Έγινε πληρεξούσιος στην Α' Εθνοσυνέλευση του 1843 και αργότερα υπουργός επί των Εξωτερικών στην Κυβέρνηση Αντωνίου Κριεζή του 1849.

Ο Πάικος, ο οποίος τα τελευταία χρόνια της ζωής του είχε αποσυρθεί από την πολιτική, απεβίωσε στην Αθήνα την 22α Ιανουαρίου του 1880

## Παραπομπές


## Πηγές
* 
* Σύγχρονος Εγκυκλοπαίδεια Ελευθερουδάκη, τόμος 19ος, σελ 344.
* 

Κατηγορία:Αγωνιστές του 1821
Π
Π
Κατηγορία:Εισαγγελείς του Αρείου Πάγου
Κατηγορία:Γραμματείς της Επικράτειας επί των Οικονομικών
Νότια Σερβία

Ο όρος **Νότια [[Σερβία]]** μπορεί να αναφέρεται στη:

*Νότια Σερβία (επαρχία), επαρχία του Βασιλείου των Σέρβων, Κροατών και Σλοβένων. 
*Μπανόβινα του Βαρδάρη, σήμερα μέρος της Σερβίας και της Πρώην Γιουγκοσλαβικής Δημοκρατίας της Μακεδονίας.
*Νότια και Ανατολική Σερβία, περιφέρεια της Σερβίας.
* Βαρδάρική Σερβία, σερ. *Вардарска Србија* (Vardar Serbia)
Θάνατοι το 1955

## Ιανουάριος
*26 Ιανουαρίου - Χόλγκερ Λούις Νίλσεν, 88, Δανός Ολυμπιονίκης της ξιφασκίας και της σκοποβολής (αργυρό και χάλκινο μετάλλιο στη σκοποβολή το 1896 και χάλκινο μετάλλιο στη σπάθη το 1896).

## Φεβρουάριος

## Μάρτιος

*11 Μαρτίου - Αλεξάντερ Φλέμινγκ, 73, Σκωτσέζος βιολόγος.
*12 Μαρτίου - Τσάρλι Πάρκερ, 34, Αφροαμερικανός μουσικός της τζαζ.
## Απρίλιος

*18 Απριλίου - Άλμπερτ Αϊνστάιν, 76, Γερμανός φυσικός και θεμελιωτής της Θεωρίας της Σχετικότητας (Νόμπελ Φυσικής 1921).

## Μάιος
*26 Μαΐου - Αλμπέρτο Ασκάρι, 36, Ιταλός οδηγός της Φόρμουλα Ένα, 2 φορές (1952,1953) παγκόσμιος πρωταθλητής, σκοτώνεται σε δυστύχημα στη διάρκεια αγώνα.

## Ιούνιος

## Ιούλιος

## Αύγουστος

*12 Αυγούστου - Τόμας Μαν, , 80, Γερμανός συγγραφέας και νομπελίστας.
*12 Αυγούστου - Τζέιμς Σάμνερ, 67, Αμερικανός χημικός.

## Σεπτέμβριος

*30 Σεπτεμβρίου - Τζέιμς Ντιν, 24,  Αμερικανός ηθοποιός, σκοτώνεται σε τροχαίο δυστύχημα.
*30 Σεπτεμβρίου - Μιχαήλ Τσέχοβ, 64, Ρώσος ηθοποιός.

## Οκτώβριος

*4 Οκτωβρίου - Αλέξανδρος Παπάγος, 72, Έλληνας στρατάρχης και πολιτικός, πρωθυπουργός από το 1952.

## Νοέμβριος

## Δεκέμβριος

Κατηγορία:1955
Αδράστεια (αποσαφήνιση)

Το αρχαίο ελληνικό όνομα **Αδράστεια** αφορούσε:

* Αδράστεια: Στην Ελληνική μυθολογία η δευτερεύουσα θεά της εκδίκησης.
* Αδράστεια (νύμφη): Στην Ελληνική μυθολογία νύμφη, κόρη του Βασιλιά της Κρήτης Μελισσέα.
* Αδράστεια (πηγή): Πηγή στην κοιλάδα της Νεμέας
* Αδράστεια Μυσίας: Περιοχή και ομώνυμη πόλη της Μυσίας στη Μικρά Ασία
* Αδράστεια (δορυφόρος): φυσικός δορυφόρος του πλανήτη Δία.
* 239 Αδράστεια: αστεροειδής της Κύριας Ζώνης.

Κατηγορία:Αποσαφηνίσεις ονομάτων
Αδράστεια (νύμφη)

Με το όνομα **Αδράστεια** φέρονται στην Ελληνική μυθολογία δύο πρόσωπα, η δευτερεύουσα θεά της εκδίκησης και η νύμφη, κόρη του Βασιλέως της Κρήτης Μελισσέα. Παρακάτω παρουσιάζονται πληροφορίες για τη νύμφη Αδράστεια.

Η **Αδράστεια** της Κρήτης ήταν Νύμφη, κόρη του Βασιλέως της Κρήτης Μελισσέα. Η Θεά Ρέα όταν γέννησε στο Δικταίο άντρο τον Δία, παρέδωσε αυτόν στη θεά Θέμιδα η οποία με τη σειρά της εμπιστεύθηκε τη διατροφή του Δία στην Αδράστεια και την αδελφή της **Ίδη** οι οποίες και έθρεψαν τον Δία με το γάλα της αίγός Αμάλθειας.

* Ο αστεροειδής **[[239 Αδράστεια]]** (239 Adrastea), που ανακαλύφθηκε το 1884, πήρε το όνομά του από τη νύμφη αυτή, και όχι από τη θεότητα της εκδικήσεως.

Κατηγορία:Νύμφες της ελληνικής μυθολογίας
Αδράστεια (πηγή)

**Αδράστεια** ήταν πηγή στην κοιλάδα της Νεμέας, η οποία είχε αναφερθεί από τον Παυσανία, πιθανότατα αυτή που βρίσκεται κοντά στα ερείπια του σταδίου που βρίσκεται στην περιοχή.

## Βιβλιογραφία
Εγκυκλοπαιδικό λεξικό Ελευθερουδάκη, Αθήνα, 1927

Κατηγορία:Ιστορική γεωγραφία
Κατηγορία:Ιστορία της Κορινθίας
Κατηγορία:Πηγές της Ελλάδας
Αδράστεια Μυσίας

**Αδράστεια** ή **Αδράστεια πεδία** ήταν το όνομα χώρας, πόλης και πεδιάδας της Μυσίας, στη Φρυγία, την οποία διέρρεε ο Γρανικός ποταμός. Στην ομώνυμη πόλη υπήρχε μαντείο του Απόλλωνα Ακταίου και της Αρτέμιδος. Ο ναός είχε ήδη καταστραφεί στα χρόνια του Στράβωνα, που από τις πέτρες του δε, είχε κατασκευαστεί μεγάλος βωμός.

Ο Καλλισθένης κατά τον Στράβωνα έλεγε, ότι ονομάστηκε από τον αρχαίο βασιλέα Άδραστον, ο οποίος είχε ιδρύσει εκεί το πρώτο ιερό. Ο Στράβων όμως περιγράφοντας την χώρα αυτή λέγει ότι στη Φρυγία δεν υπήρχε κανένα ιερό της Αδράστειας, αλλά ούτε και της Νεμέσεως, αλλά μόνον κοντά στην Κύζικο υπήρχε σωζόμενο ιερό της Αδράστειας.

Η Αδράστεια ήταν μια από τις πόλεις της εποχής του Τρωικού πολέμου, η οποία ανήκε πιθανότατα στη σφαίρα επιρροής της Τροίας. Άρχοντές της ήταν οι δυο υιοί του Μέροπος Περκωσίου.

## Βιβλιογραφία
* Εγκυκλοπαιδικό λεξικό Ελευθερουδάκη, Αθήνα, 1927
* Εγκυκλοπαιδικό λεξικό Ηλίου, Αθήνα, 1957
* Ιστορία της Θράκης από των Αρχαιοτάτων Χρόνων Μέχρι του 46 μ.Χ., Tόμος Πρώτος, Ι.Λ.ΑΛΕΥΡΟΠΟΥΛΟΥ & ΣΙΑΣ, Αθήνα, 1932

Κατηγορία:Αρχαίες πόλεις της Μυσίας
Βούλευμα

**Βούλευμα** ονομάζεται η απόφαση Δικαστικού Συμβουλίου στην Ποινική Δικονομία. Στη διαδικασία ενώπιον Δικαστικών Συμβουλίων δεν ισχύει η αρχή της δημοσιότητας, γι’ αυτό και κατά κανόνα τα βουλεύματα δε δημοσιεύονται, απλά εκδίδονται. Στο πλαίσιο της ποινικής προδικασίας, αφού ο ανακριτής ολοκληρώσει το έργο του, το δικαστικό συμβούλιο αποφασίζει μετά από πρόταση του εισαγγελέα την περάτωση της ανάκρισης και αν από τα συλλεγέντα στοιχεία προκύπτουν επαρκείς ενδείξεις για την παραπομπή του κατηγορουμένου σε δίκη ή όχι. Ανάλογα ονομάζεται το βούλευμα που εκδίδεται παραπεμπτικό ή απαλλακτικό.

Κατά των βουλευμάτων επιτρέπεται η άσκηση ενδίκων μέσων. Κατά του βουλεύματος του Συμβουλίου Πλημμελειοδικών μπορεί να ασκηθεί έφεση ενώπιον του Συμβουλίου Εφετών ή αναίρεση ενώπιον του Αρείου Πάγου. Κατά των βουλευμάτων του Συμβουλίου Εφετών μπορεί να ασκηθεί αναίρεση ενώπιον του Αρείου Πάγου, ο οποίος αποφασίζει και αυτός σε συμβούλιο. Επειδή όμως το Δικαστικό Συμβούλιο αποφασίζει συνήθως για διαδικαστικά ζητήματα ή για την παραπομπή της υπόθεσης σε δικαστήριο (δε δικάζει δηλαδή το ίδιο την υπόθεση), τα ένδικα μέσα είναι περιορισμένα, για να μην επιμηκύνεται υπέρμετρα η προδικασία. Τα βουλεύματα που επιλύουν διαφορές που ανακύπτουν κατά την ανάκριση ονομάζονται παρεμπίπτοντα και κατά αυτών δεν χωρεί έφεση ή αναίρεση. Κατά των οριστικών βουλευμάτων του Συμβουλίου Πλημμελειοδικών που αποφασίζουν την παραπομπή του κατηγορουμένου σε δίκη ή όχι μπορεί να ασκηθεί έφεση μόνο αν αφορούν κακούργημα. Έφεση μπορεί να ασκήσει ο κατηγορούμενος, ο εισαγγελέας ή ο πολιτικώς ενάγων (το θύμα του εγκλήματος). Το ίδιο ισχύει και για την αναίρεση κατά βουλευμάτων, μόνο που αυτήν μπορούν να την ασκήσουν μόνο ο κατηγορούμενος ή ο εισαγγελέας.

Ο εισαγγελέας Εφετών έχει δικαίωμα να ασκήσει έφεση κατά όλων των βουλευμάτων όλων των ειδών (οριστικών και παρεμπιπτόντων και ανεξάρτητα από τη βαρύτητα του εγκλήματος που αφορούν) και ο εισαγγελέας του Αρείου Πάγου αναίρεση κατά όλων των βουλευμάτων όλων των ειδών.

Κατηγορία:Ποινικό Δίκαιο
Κατηγορία:Δικονομικό Δίκαιο
Ολυμπιακό Στάδιο Βερολίνου

Το **Ολυμπιακό Στάδιο Βερολίνου** (γερμανικά *Olympiastadion Berlin*, ) είναι αθλητικό στάδιο στο Βερολίνο. Βρίσκεται στο δυτικό άκρο της περιοχής Σαρλότενμπουργκ-Βίλμερσντορφ στο δυτικό τμήμα της πόλεως. Η ομάδα Χέρτα Βερολίνου χρησιμοποιεί το στάδιο για τους εντός έδρας αγώνες της. Εδώ διεξάγεται ετησίως και ο τελικός του DFB Pokal (κύπελλο Γερμανίας). Επίσης και η ομάδα των Berlin Thunder (american football) το χρησιμοποιεί για τους εντός έδρας αγώνες της. Μετά την αναμόρφωση του σταδίου το 2004 η συνολική χωρητικότητα του γηπέδου σήμερα είναι 74.228 θέσεις, οι οποίες είναι στεγασμένες.

## Ιστορία
Το Ολυμπιακό Στάδιο χτίστηκε μεταξύ του 1934 και του 1936 με αφορμή τους Ολυμπιακούς Αγώνες 1936. Η συνολική χωρητικότητα του σταδίου τότε ανερχόταν σε 100.000 θεατές και αρχιτέκτονας ήταν ο Βέρνερ Μαρχ.

Στο ίδιο σημείο υπήρχε πριν το Γερμανικό Στάδιο, το οποίο είχε κατασκευασθεί το 1913 για την διεξαγωγή των Ολυμπιακών Αγώνων του 1916, οι οποίοι όμως δεν έγιναν ποτέ, λόγω του Α΄ Παγκοσμίου Πολέμου. Ενώ αρχικά υπήρξαν προτάσεις απλά να αναμορφωθεί το παλαιό στάδιο για την Ολυμπιάδα του 1936, ο τότε καγκελάριος Αδόλφος Χίτλερ έδωσε τελικά τον Οκτώβριο του 1933 την εντολή να κατασκευαστεί σύγχρονο και μεγαλύτερο στάδιο.

Τυπικά, το στάδιο ακολουθεί, με την καθαρά γεωμετρική του μορφή, αρχαία πρότυπα. Το μισό του σταδίου είναι υπόγειο, πράγμα που στάθηκε αιτία να μην φανεί σε τέτοιο βαθμό επιβλητικό όπως π.χ. το Kongresshalle της Νυρεμβέργης. Για το λόγο αυτό ο Χίτλερ αρνήθηκε να ξαναδοθεί στο στάδιο το όνομα «*Deutsches Stadion*» (Γερμανικό Στάδιο). Η μέρα έναρξης εκδηλώσεων του σταδίου ήταν η έναρξη της 11ης Ολυμπιάδας την 1 Αυγούστου 1936.

## Σημαντικά γεγονότα
### Παγκόσμιο Κύπελλο Ποδοσφαίρου 1974
Το πρόγραμμα των αγώνων, που έγιναν στο Ολυμπιακό Στάδιο Βερολίνου, κατά τη διάρκεια του Παγκοσμίου Κυπέλλου 1974:



### Παγκόσμιο Κύπελλο Ποδοσφαίρου 2006
Το πρόγραμμα των αγώνων, που έγιναν στο Ολυμπιακό Στάδιο Βερολίνου, κατά τη διάρκεια του Παγκοσμίου Κυπέλλου 2006:



## Εικόνες

 09 Berlin-Klassenfahrt 1978 - Olympastadion (18163402651).jpg|Εξωτερική όψη του σταδίου πριν την αναμόρφωση
 Berliner Olympiastadion innen.jpg|Το «Ολίμπιασταντιον» πριν την αναμόρφωση
 Berlin6986.JPG|Εξωτερική όψη του «Ολίμπιασταντιον»
 Berlin Olympiastadion 04.jpg|Άποψη του «Ολίμπιασταντιον»


## Παραπομπές


## Εξωτερικοί σύνδεσμοι

* Επίσημη ιστοσελίδα της Olympiastadion Berlin GmbH
* Επίκαιρες εικόνες του σταδίου

Κατηγορία:Στάδια ποδοσφαίρου στη Γερμανία
Κατηγορία:Κτίρια και κατασκευές στο Βερολίνο
Κατηγορία:Στάδια Παγκοσμίου Κυπέλλου Ποδοσφαίρου 2006
Κατηγορία:Αθλητικές εγκαταστάσεις Θερινών Ολυμπιακών Αγώνων 1936
Κατηγορία:Χέρτα Βερολίνου
Κατηγορία:Στάδια Παγκοσμίου Κυπέλλου Ποδοσφαίρου 1974
Κατηγορία:Στάδια Ευρωπαϊκού Πρωταθλήματος Ποδοσφαίρου 2024
Νέα Σκήτη

Η **Nέα Σκήτη** ή **Γενέσιον της Θεοτόκου** υπάγεται στη Μονή Αγίου Παύλου Αγίου Όρους. Βρίσκεται 30 λεπτά απόσταση από αυτήν και άλλα 30 λεπτά από την Σκήτη Αγίας Άννας. Στη Σκήτη έχουν ασκητέψει μεγάλες μορφές του κινήματος των Κολλυβάδων, όπως ο Άγιος Νικόδημος Αγιορείτης, ο φιλόσοφος Kύριλλος, ο εκ Μεσολογγίου Αθανάσιος και άλλοι.

## Κυριακό
Το σημερινό Κυριακό, αφιερωμένο στo Γενέθλιο της Θεοτόκου, άρχισε να ανεγείρεται το 1730 και ολοκληρώθηκε το 1757 με δωρεά των κατοίκων της πόλης των Ιωαννίνων. Το 1901 στο Κυριακό κτίσθηκε το παρεκκλήσι του Αγίου Κωνσταντίνου το οποίο θεωρείται τάφος τριών αρχιερέων που ασκήτεψαν εδώ: του Θεοφάνους Λακεδαιμονίας, του Βησσαρίωνος Ραψάνης και του Γερασίμου Χαλεπίου. Στο προαύλιο του Κυριακού βρίσκεται ο ναός κοιμητηρίου που τιμάται στη μνήμη των Αγίων Πάντων και λίγο πιό πέρα το οστεοφυλάκειο στο οποίο φυλάσσονται τα οστά των πατέρων από 400 και πλέον χρόνια. 
Η βιβλιοθήκη του Κυριακού φυλάσσει περί τα 200 χειρόγραφα και περίπου 500 έντυπα. Τα χειρόγραφα είναι κυρίως αντίγραφα του περασμένου αιώνα, με γνωστό αντιγραφέα το λόγιο μοναχό Iάκωβο.

## Καλύβες
Σήμερα η σκήτη απαρτίζεται από 30 καλύβες, κατοικούμενες από 40 περίπου μοναχούς. Οι περισσότερες καλύβες της Σκήτης έχουν ενσωματωμένο ναό και όλες μικρή εδαφική έκταση που τις περιβάλλει. Οι μοναχοί ασχολούνται με την αγιογραφία, την ξυλογλυπτική, τη χρυσοχοΐα και την καλλιέργεια, ιδίως εσπεριδοειδών. Σπουδαίοι αγιογραφικοί οίκοι της σκήτης θεωρούνται: των Κυριλλαίων, των Αβραμαίων, των Σπυριδωναίων, του Μοναχού Nίκωνος και του Ιερομονάχου Προδρόμου.

Νέα
Κατηγορία:Μονή Αγίου Παύλου
Εξάτμιση

Η **εξάτμιση** είναι η διαδικασία με την οποία ένα υγρό σώμα μετατρέπεται σε αέριο χωρίς να βράσει.

Κατά την εξάτμιση, μόρια που βρίσκονται στην ελεύθερη επιφάνεια του υγρού και που έχουν αρκετή κινητική ενέργεια, ξεφεύγουν από την έλξη των υπολοίπων μορίων και έτσι κινούνται πλέον ελεύθερα στον χώρο πάνω από την επιφάνεια του υγρού. Έτσι τα μόρια περνούν στην αέρια φάση.

Η εξάτμιση είναι μια διαδικασία ψύξης, των υπολοίπων μορίων που δεν εξατμίζονται. Καθώς φεύγουν από το υγρό μόρια με μεγάλη κινητική ενέργεια, η μέση κινητική ενέργεια των υπολοίπων μορίων του υγρού ελαττώνεται, οπότε ελαττώνεται και η θερμοκρασία του. (Αυτό εύκολα το καταλαβαίνουμε αν ρίξουμε λίγο οινόπνευμα στα χέρια μας οπότε αυτά δροσίζονται ή πιο απλά από το ότι κρυώνουμε όταν είμαστε βρεγμένοι στο μπάνιο).

## Χαρακτηριστικά και παράγοντες της εξάτμισης
Τα δύο βασικά χαρακτηριστικά της εξάτμισης που τη διαφοροποιούν από τον βρασμό είναι τα εξής:
# Η εξάτμιση γίνεται σε οποιαδήποτε θερμοκρασία, πάντα κάτω από το σημείο βρασμού της ουσίας.
# Η εξάτμιση γίνεται μόνο από την επιφάνεια του υγρού. Στον βρασμό έχουμε τη δημιουργία φυσαλίδων αερίου σε όλο τον όγκο του υγρού.

Η εξάτμιση εξαρτάται από τους εξής παράγοντες:
# Από το είδος του υγρού: Κάποια υγρά έχουν την τάση να εξατμίζονται πιο εύκολα από κάποια άλλα, με άλλα λόγια είναι πιο πτητικά. Για παράδειγμα το οινόπνευμα, η βενζίνη είναι πτητικά υγρά, το νερό είναι λιγότερο πτητικό, ενώ το ελαιόλαδο δεν είναι πτητικό.
# Από τη θερμοκρασία: Η αύξηση της θερμοκρασίας ευνοεί την εξάτμιση. Είναι κοινή εκτίμηση ότι το καλοκαίρι τα πλυμένα ρούχα στεγνώνουν πιο γρήγορα απ' ό,τι τον χειμώνα.
# Από την επιφάνεια του υγρού. Όσο μεγαλύτερη είναι η επιφάνεια ενός υγρού, τόσο πιο γρήγορα πραγματοποιείται η εξάτμισή του. 
# Από την πυκνότητα του περιβάλλοντος αερίου σε μόρια του υγρού που εξατμίζεται. Όσο μεγαλύτερη είναι η ατμοσφαιρική υγρασία, τόσο πιο δύσκολα στεγνώνουν τα ρούχα. Επίσης όσο μεγαλύτερη είναι η άπνοια, τόσο περισσότερα μόρια εξατμισμένου νερού συγκεντρώνονται και μεγαλώνει τοπικά η υγρασία.

* Η μέτρηση της εξάτμισης μεγάλων επιφανειών γίνεται με ειδικά μετεωρολογικά όργανα που λέγονται εξατμησίμετρα.

## Μέθοδος διαχωρισμού

Η εξάτμιση χρησιμοποιείται ως φυσική μέθοδος διαχωρισμού ομογενών μιγμάτων υγρών-στερεών. Συνήθως το υγρό μείγμα απλώνεται σε μεγάλες επιφάνειες και υπό την επίδραση του ήλιου εξατμίζεται το υγρό, αφήνοντας στο δοχείο το στερεό υπόλειμμα. Αυτή η μέθοδος εφαρμόζεται στις αλυκές για τον διαχωρισμό του αλατιού από τη θάλασσα.

## Δείτε επίσης
* Ατμός
* Τάση ατμών

## Βιβλιογραφία
* Sze, Simon Min (25 September 2001). Semiconductor Devices: Physics and Technology. ISBN 0-471-33372-7.

## Εξωτερικοί σύνδεσμοι

Κατηγορία:Κατάσταση της ύλης
Κατηγορία:Θερμοδυναμική
Κατηγορία:Φυσικές διεργασίες
Κατηγορία:Μετεωρολογικά φαινόμενα
Ανθούσα

Το όνομα **Ανθούσα** μπορεί να αναφέρεται:

* Στην Αγία Ανθούσα: Αγία του 8ου αιώνα
* Στην Ανθούσα ιερομάρτυς: Τρεις ιερομάρτυρες του Χριστιανισμού
* Στην Οσία Ανθούσα: Οσία, κόρη του Αυτοκράτορα Κωνσταντίνου του Κοπρώνυμου.
* Στην Ανθούσα του Χρυσοστόμου: Μητέρα του Ιωάννη του Χρυσοστόμου.
* Στο βαφτιστικό όνομα Ανθούσα
* Στην Ανθούσα (Κωνσταντινούπολη): Κοσμητικό επίθετο της Κωνσταντινούπολης.
* Στην Ανθούσα Αττικής: Κοινότητα της Αττικής.
* Στην Ανθούσα Κοζάνης: Κοινότητα της Κοζάνης.
* Στην Ανθούσα Μεσσηνίας: Κοινότητα της Μεσσηνίας
* Στην Ανθούσα Πρεβέζης: Κοινότητα της Πρεβέζης και
* Στην Ανθούσα Τρικάλων: Κοινοτικό Διαμέρισμα της Διευρυμένης Κοινότητας Ασπροποτάμου.

Κατηγορία:Αποσαφηνίσεις ελληνικών τοπωνυμίων